**ISTARSKA ŽUPANIJA - REGIONE ISTRIANA, 52000 Pazin, Dršćevka 3, OIB:90017522601** (u daljnjem tekstu : Davatelj financijskih sredstava) koju zastupa župan mr.sc Valter Flego

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**( naziv, sjedište i OIB) (u daljnjem tekstu: Korisnik financiranja)

kojeg zastupa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sklapaju

**U G O V O R**

**o dodjeli financijskih sredstava za kulturno umjetnički projekt/program nacionalnih manjina**

**Članak 1.**

U provođenju Programa javnih potreba nacionalnih manjina na području Istarske županije - Regione Istriana za 2018.g., Davatelj financijskih sredstava će Korisniku financiranja osigurati sredstva u iznosu od \_\_\_\_\_\_\_\_\_\_\_\_\_ kuna (slovima:\_\_\_\_\_\_\_\_\_\_\_\_\_\_\_\_\_\_\_) za provedbu projekta/programa nacionalne manjine prihvaćenih valorizacijom od strane Upravnog odjela za talijansku nacionalnu zajednicu i druge etničke skupine Istarske županije – Regione Istriana a koji su sastavni dio ovo ugovora.

**Članak 2.**

Ugovorne strane su suglasne da će sredstva iz članka 1. ovog Ugovora biti doznačena na IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Korisnika financiranja, prije provedbe aktivnosti prihvaćene Proračunom Istarske županije za 2018. g.

**Članak 3.**

Korisnik financiranja se obvezuje osigurati preostala sredstva potrebna za provedbu prihvaćenih projekta/programa nacionalnih manjina iz članka 1. ovog Ugovora, a sredstva doznačena od strane Davatelja financijskih sredstava namjenski koristiti te ugovoreni projekt/program provesti do \_\_\_\_\_\_\_\_\_\_\_\_\_\_\_\_\_\_\_\_.

Sredstva iz članka 1. ovog ugovora mogu se koristiti isključivo za provedbu aktivnosti sukladno uvjetima Javnog natječaja i prema dijelu Obrasca za prijavu na Javni natječaj koji se odnosi na proračun kulturnog umjetničkog projekta/programa nacionalnih manjina.

**Članak 4.**

Radi kontrole namjenskog korištenja doznačenih sredstava Korisnik financiranja se obvezuje Davatelju financijskih sredstava dostaviti Izvješće o provedbi projekta/programa, na za to propisanom obrascu i to najkasnije u roku od 30 dana od dana završetka provedbe projekta/programa.

Izvješće iz stavka 1. ovog članka dostavlja na adresu: Istarska županija – Regione Istriana, Upravni odjel za talijansku nacionalnu zajednicu i druge etničke skupine, A. Rismondo 2, 52210 Rovinj – Rovigno.

Izvješće se dostavlja zajedno sa prilozima koji detaljno dokumentiraju sve troškove (preslike računa, putni nalozi, ugovora o djelu ili ugovora o autorskom djelu s obračunima istih i drugo; izvod sa žiro računa kao dokaz o izvršenim plaćanjima).

**Članak 5.**

Korisnik financiranja se obvezuje da će u svim informativnim, propagandnim i tiskanim materijalima navesti naziv Istarska županija - Regione Istriana u cilju promidžbe projekta/programa iz članka 1. ovog Ugovora, istaći doprinos Davatelja financijskih sredstava u provedbi istoga.

**Članak 6.**

Korisnik financiranja se obvezuje pravodobno obavijestiti Davatelja financijskih sredstava , na za to propisanom obrascu , o eventualnim objektivnim smetnjama u provedbi projekta/programa iz članka 1. ovog Ugovora koje onemogućuju provedbu u ugovorenom roku, a radi sporazumnog utvrđivanja izmjena ugovornih obveza.

Zahtjev za izmjenu ugovornih obveza dostavlja se na adresu: Istarska županija – Regione Istriana, Upravni odjel za talijansku nacionalnu zajednicu i druge etničke skupine, A. Rismondo 2, 52210 Rovinj – Rovigno.

**Članak 7.**

Davatelj financijskih sredstava pridržava pravo praćenja provedbe projekta/programa iz članka 1. ovog Ugovora te provjeru trošenja doznačenih sredstava u svako doba za vrijeme trajanja provedbe projekta/programa i po završetku provedbe projekta/programa.

**Članak 8.**

U slučaju da Korisnik financiranja nenamjenski koristi doznačena sredstva , ne provede ugovoreni projekt/program iz članka 1. ili ne podnese izvješće iz članka 4. ovog Ugovora, dužan je vratiti primljena sredstva uz obračunate zatezne kamate.

**Članak 9.**

Davatelj financijskih sredstava ne snosi odgovornost, neposrednu ili posrednu, za štete proizašle iz bilo kojeg djelovanja Korisnika financiranja u provedbi projekta/programa koji je predmet ovog ugovora.

**Članak 10.**

Korisnik financiranja potpisom ovog ugovora potvrđuje da su mu poznati Opći uvjeti koji se primjenjuju na ugovore sklopljene u okviru Javnog natječaja za financiranje projekata/programa udruga i drugih neprofitnih organizacija u okviru Programa javnih potreba nacionalnih manjina na području Istarske županije – Regione Istriana za 2018. godinu te da ih prihvaća.

**Članak 11.**

U slučaju proturječnosti između odredbi ovog Ugovora i Općih uvjeta koji se primjenjuju na ugovore sklopljene u okviru Javnog natječaja za financiranje projekata/programa udruga i drugih neprofitnih organizacija u okviru Programa javnih potreba nacionalnih manjina Istarske županije – Regione Istriana za 2018. godinu, odredbe ovog Ugovora imat će prvenstvo.

**Članak 12.**

U slučaju da se spor u provedbi ovog Ugovora između Davatelja financijskih sredstava i Korisnika financiranja ne može riješiti sporazumno, niti putem postupka mirenja, spor rješava stvarno nadležan sud u Pazinu.

**Članak 13.**

Ovaj Ugovor sastavljen je u 3 (tri) istovjetna primjerka od kojih Davatelj financijskih sredstava zadržava 2 (dva), a Korisnik financiranja 1 (jedan) primjerak.

KLASA:

URBROJ:

Pula,

**KORISNIK FINANCIRANJA DAVATELJ FINANCIJSKIH SREDSTAVA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ime i prezime,funkcija Župan

mr.sc. Valter Flego